Dita Parlo
Dita Parlo, bet ganet Grethe Gerda Kornstädt d'ar 4 a viz Gwengolo 1908 e Stettin (Impalaeriezh alaman d'ar mare-se) hag aet da Anaon d'an 12 a viz Kerzu 1971 e Courbevoie (Hauts-de-Seine a-vremañ, Bro-C'hall), a oa un aktourez sinema alaman.

He buhez
Dizoloet e voe Dita Parlo gant an den a sinema alaman Erich Pommer tra ma oa-hi o teskiñ e Skol arz ar c'hoariva an Universum Film AG (pe UFA c'hoazh). Dont a reas da vezañ un aktourez vrudet da vare Republik Weimar, anavezet-mat he fennad-blev melen.

Ne reas ket berzh en Hollywood pa glaskas kendelc'her gant he micher er Stadoù-Unanet Amerika ha, da c'houde, ret e voe dezhi klask repu e Bro-C'hall da dec'hel diouzh an Nazied. Eno e talc'has he ferzhioù brudetañ, e L'Atalante (Jean Vigo) ha La Grande Illusion (Jean Renoir) peurgetket.

Pa darzhas an Eil Brezel-bed e voe berzet outi ober he micher e Bro-C'hall en abeg d'he broadelezh alaman. Bac'het e voe ha diaes he buhez betek 1949 pa voe didamallet da vat eus hec'h obererezhioù e-pad ar brezel. E 1949 eo ivez ec'h euredas d'ar pastor Franck Gueutal he devoa kejet gantañ pa oa-hi bac'het.

Siwazh dezhi en devoa kendalc'het ar sinema da vont war-raok, hepti, ha ne gemeras ket perzh nemet e daou film diwar neuze.

He filmoù er sinema

1920-1929 : seizh film
 1928 :
 Heimkehr, sevenet gant Joe May,
 Die Dame mit der Maske gant Wilhelm Thiele,
 Geheimnisse des Orients gant Alexandre Volkoff,
 Ungarische Rhapsodie gant Hanns Schwarz.
 1929 :
 I bora gant Dimitris Gaziadis,
 Manolescu - Der König der Hochstapler gant Viktor Tourjansky,
 Melodie des Herzens gant Hanns Schwarz (eil film a-gevret).

1930-1939 : ugent film (seizh warn-ugent en holl)
 1930 :
 Au bonheur des dames, sevenet gant Julien Duvivier,
 Tänzerinnen für Süd-Amerika gesucht gant Jaap Speyer.
 1931 :
 Kismet gant Wilhelm Dieterle,
 Die heilige Flamme gant Wilhelm Dieterle (eil film a-gevret) ha Berthold Viertel,
 Tropennächte gant Léo Mittler,
 Wir schalten um auf Hollywood gant Franck Reichter,
 Menschen hinter Gittern gant Pál Fejös,
 Honor of the Family gant Lloyd Bacon.
 1933 : Mr. Broadway gant Edgar G. Ulmer ha Johnny Walker.
 1934 :
 L'Atalante gant Jean Vigo,
 Rapt gant Dimitri Kirsanoff.
 1937 :
 La Grande Illusion gant Jean Renoir,
 Mademoiselle Docteur gant G.W. Pabst,
 L'Affaire du courrier de Lyon gant Claude Autant-Lara ha Maurice Lehmann,
 Under Secret Orders) gant Edmond T. Gréville (doare saoznek Mademoiselle Docteur).
 1938 :
 La signora di Montecarlo gant André Berthomieu ha Mario Soldati,
 La Rue sans joie gant André Hugon,
 Ultimatum gant Robert Wiene ha Robert Siodmak,
 Paix sur le Rhin gant Jean Choux.
 1939 : L'Inconnue de Monte-Carlo gant Berthomieu.

1940-1949 : ur film (eizh warn-ugent en holl)
 1940 : L'Or du Cristobal, sevenet gant Jacques Becker ha Jean Stelli.

1950-1959 : ur film (nav warn-ugent en holl)
 1950 : Justice est faite, sevenet gant André Cayatte.

1960-1969 : ur film (tregont en holl)
 1965 : La Dame de pique, sevenet gant Léonard Keigel.

Notennoù ha daveennoù

Liamm diavaez
 Dita Parlo war Internet Movie Database

Aktourezed Alamagn
Ganedigezhioù 1908
Marvioù 1971